Andorra la Vella
An Andorra la Vella (Kinatalan nga kaluwas: [ənˈdorə lə ˈBeʎə], Kinatsila: Andorra la Vieja, Frinanses: Andorre-la-Vieille) amo an pamunuan o kapital han Prinsipalidad han Andorra. Nahamutang iní hin hitaas ha sidlangan nga Pirineos, ha butnga han Fransya ngan Espanya. Amo gihapon iní an ngaran han parokya nga nagpapalibot han pamunuan.
Sumala han impormasyon tikang han 2015, an syudad mayda kamolupyohan nga 22,886, ngan an kasawangan nga langyab o kahaluag, nga naglalakip han Escaldes-Engordany ngan mga nalalakip nga mga baranggay, mayda mga 40,000 ka molupyo.
An prinsipal nga industriya turismo, bisan pa man kun an nasod nakakatirok gihapon hin panalapi tikang ha langyaw tungod han pagka-tax haven hiní.
Ngaran[igliwat | Igliwat an wikitext]
An ngaran nga Andorra la Vella nangangahulogan nga "Andorra nga Bungto" (ha literal "Andorra an Bungto"), basí maipahayag iní tikang han Prinsipalidad han Andorra.[1] Bisan man kon ha Kinatalan an pulong nga vella (sugad han Frinanses nga vieille) tikang han Linatin nga pulong nga vetula nga nangangahulongan nga "dáan", an Vella dinhi (sugad han Frinanses nga ville ngan Kinatalan nga vila) tikang han Linatin nga pulong nga villa ngan nangangahulogan nga "bungto".[2]
Pinanbasaran[igliwat | Igliwat an wikitext]
- ↑ "Andorra la Vella | enciclopèdia.cat". www.enciclopedia.cat (ha Catalan). Ginkuhà 2018-09-23.
"El sobrenom la Vella, és a dir, la vila, li fou afegit posteriorment per tal de distingir la vila del conjunt del territori homònim i potser també per a subratllar-ne la capitalitat" Waray: "An agnay nga La Vella, nga nangangahulogan, an bungto, gindugang ha urhe basí maipaklaro an bungto tikang han bug-os nga teritoryo [han Andorra] ngan posible gihapon para maipahayag an papel hiní nga pagin pamunuan.
- ↑ Carrick, Noel (1988) (in en). Andorra. Chelsea House Publishers. ISBN 9780791000991. https://books.google.com/books?id=QUIsAAAAMAAJ&dq=9780791000991&focus=searchwithinvolume&q=%22in+name%22. "The word vella has been translated into both English and Spanish as meaning 'old'. In fact, vella is a corruption of the Latin word villa, meaning 'city'. Thus Andorra la Vella merely means 'the city of Andorra' Waray: An pulong nga vella ginhubad ha Iningles ngan Inespanyol nga nangangahulongan nga 'daan'. Ha matuod, vella usá nga pagbalhin han Linatin nga pulong nga villa, nga nangangahulogan nga 'syudad' o 'bungto'. Amo nga an Andorra la Vella nangangahulogan là nga 'an bungto han Andorra'."
cat_Latn war_Latn war_Latn war_Latn war_Latn war_Latn war_Latn cat_Latn war_Latn war_Latn